kardosdrur/scandi-wiki huggingface dataset:
Gilbjerg Hoved

Gilbjerg Hoved ved Gilleleje er det nordligste punkt på Sjælland på bredden 56°7'40".
Linjen mellem Gilbjerg Hoved og Kullen i Sverige danner grænsen mellem Øresund og Kattegat.

Kysten ved Gilbjerg Hoved danner en ca. 33 meter høj, stejl og skovløs klint. En sti, Gilbjergstien, løber langs kanten af klinten fra Gilleleje til sommerhusområdet Strand Esbønderup.

Området omkring Gilbjerg Hoved er fredet (ca. 25 ha), mens et område på ca. 40 ha omfattende Gilbjerg Hoved er udpeget til  Natura 2000 nr. 129 Gilbjerg Hoved  EU-habitatområde nr. H113. Udpegningsgrundlaget er den specielle naturtype "klinter med vegetation langs de atlantiske kyster og Østersøkysterne"

Øverst på klinten står en mindesten for Søren Kierkegaard med Kierkegaard-citatet: Hvad er sandhed andet end en leven for en idé.

Kilder

Klinter i Danmark
Gilleleje
Hvidkløver

 
Hvidkløver (Trifolium repens), ofte skrevet hvid-kløver, er en krybende urt med 10-30 cm lange stængler. Bladenes stilke og de blomsterbærende skud er dog oprette. De hvide blomster sidder i tætte hoveder. Planten er vildtvoksende i Danmark, men også meget brugt som foderplante og som supplement til græsserne i ugødede græsplæner. Blomsterne er velduftende og rige på nektar.

Beskrivelse 

Hvidkløver er en flerårig, urteagtig plante med en krybende vækst. De nedliggende stængler er rodslående, og de bærer bladstilke og blomsterstængler, som er oprette. Bladene er spredt stillede og trekoblede ("trekløver"). Småbladene er ovale til omvendt ægformede med fint tandet rand. Oversiden er græsgrøn, ofte med hvidlige aftegninger, mens undersiden er lysegrøn.

Blomstringen foregår i juni-september, hvor man finder blomsterne samlet i tætte, endestillede hoveder. De enkelte blomster er 5-tallige og uregelmæssige (som det er almindeligt hos de ærteblomstrede planter) med hvide kronblade. Frugterne er bittesmå bælge med 1-3 frø i hver.

Rodsystemet består af en kraftig pælerod med en fint forgrenet netværk af siderødder. Planten er afhængig af samliv med kvælstofsamlende bakterier i knolde på rødderne. Nyere undersøgelser viser, at hvidkløver (sammen med andre kvælstofsamlende arter) er afgørende for ophobning af kulstof og kvælstof i plantesamfundene.

Højde x bredde og årlig tilvækst: 0,10 x 0,30 m (10 x 30 cm/år).

Hjemsted 

Hvidkløver har sin naturlige udbredelse i Nordafrika, mellemøsten, kaukasus, centralasien, det indiske subkontinent og det meste af Europa, herunder også i Danmark, hvor arten er meget almindelig. Planten er knyttet til lysåbne vokseteder med en jordbund, der er fugtig, forholdsvis næringsfattig og svagt basisk. Derfor findes den i enge, på overdrev og skrænter og langs vejkanter.

På Vestvolden i Rødovre vokser arten sammen med bl.a. haremad, hundegræs, pastinak, alm. røllike, engrottehale, engrævehale, hvas randfrø, lancetvejbred, lav ranunkel, markkrageklo, prikbladet perikon og skivekamille

Anvendelse 
Hvidkløver blandes ofte i landbrugets græsfrøblandinger, da den pga. sit høje proteinindhold er en god foderplante til frem for alt kvæg.

Den er i Danmark også meget anvendt til biernes honningproduktion da planten for sin bestøvning er stærkt afhængig af bier og andre insekter. I 2020 var dansk landbrug den største producent af hvidkløverfrø i hele Europa .

Til plantefarvning farver hvidkløver gult på alunbejdset uld.

En kløver med fire blade er er symbol på held.

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Nytteplanter
Nitrogenfikserende planter
Kløver
Koldbrand

Koldbrand (officielt navn: gangræn) er vævsdød (nekrose) forårsaget af utilstrækkelig blodforsyning. Det er en potentiel livsfarlig tilstand, som kan forekomme efter skader eller infektion eller hos personer med kroniske sygdomme, som påvirker blodomløbet. Den primære årsag til koldbrand er nedsat blodtilførsel, som forårsager celledød. Diabetes og rygning øger risikoen for koldbrand.

Koldbrand er ikke en smitsom sygdom. Der er forskellige typer koldbrand som tør koldbrand (tør gangræn), våd eller fugtig koldbrand (våd gangræn), gaskoldbrand (gasgangræn), intern koldbrand (intern gangræn) og nekrotiserende bløddelsinfektioner. Behandlingen afhænger af årsagen og kan omfatte kirurgisk fjernelse af det angrebne væv eller i alvorlige tilfælde amputation af påvirkede kropsdele, antibiotika, genoprettelse af blodforsyningen eller hyperbarisk oxygenterapi.

Typer

Tør koldbrand 
Ved tør koldbrand (tør gangræn) dør vævet og bliver sort og tørrer ind (mumificerer). Der er ved tør koldbrand ikke tale om en bakteriel infektion, men en følgetilstand til sygdomme eller skader, som giver nedsat eller ingen blodtilførsel til dele af kroppen. Sygdomme som kan medføre tør koldbrand er diabetes, åreforkalkning og arteriel emboli (en blodprop som har sat sig fast i en arterie). Frostskader og skader efter slag kan også give koldbrand. Tør koldbrand forekommer oftest i tæer og yderst på benet, men også i fingre.

Fugtig koldbrand 
Våd eller fugtig koldbrand (fugtig gangræn) opstår, når sår eller legemesdele med tør koldbrand inficeres med forrådnelsesbakterier. Der er ofte tale om bakterier af slægten Clostridium som Clostridium perfringens, som kan leve i iltfrie miljøer i dødt væv. Bakterierne danner giftstoffer, som angriber det omliggende væv og får koldbranden til at sprede sig. Når området med koldbrand vokser, kan det blive livstruende.

Gaskoldbrand 

Gaskoldbrand (gasgangræn) er en særlig farlig variant af fugtig koldbrand, hvor bakterierne danner en ildelugtende gas i såret. Det kan give en gnitrende lyd, når man trykker på huden. Gaskoldbrand behandles med store mængder antibiotika og fjernelse af dødt og betændt væv. Uden behandling er sygdommen som regel dødelig.

Referencer 

Sygdomme
Pladevibrator

En pladevibrator, af og til kaldet en stamper er en maskine der bruges til at pakke jord, sten eller asfalt der ligger løst. I princippet er effekten den samme som med en vejtromle, men pladevibratoren har visse fordele hvad angår størrelse og effekten i forhold til størrelsen.

Maskinen har som regel en benzindrevet motor der driver et svinghjul. Ved hjælp af ujævn vægtfordeling i svinghjulet får man bundpladen til at vibrere, og denne vibration ryster underlaget sammen ved at de mindre korn falder ned i hulrum mellem de større korn. Håndtaget er affjedret for at modvirke at vibrationerne overføres direkte til arbejderen, men en del vibration kan ikke undgås, og det anbefales at holde pauser jævnligt og ikke arbejde for mange timer om dagen med maskinen. Som regel er høreværn påbudt.

Ved kørsel på vådt underlag trækkes vandet op til overfladen og kan i værste fald danne en kviksandslignende substans.

Eksterne henvisninger 

Entreprenørmaskiner
Stofmængde

Inden for fysik og kemi er stofmængde et udtryk for et antal af formelenheder. Det betegnes oftest n, og dets SI-enhed er mol. I et korrekt afstemt reaktionsskema angiver koefficienter forholdet mellem stoffers mængder; i reaktionsskemaet

H2 + Cl2 → 2HCl

optræder saltsyre i dobbelt så stor mængde som klor, og som brint. Et stofs mængde er forbundet med dets masse m (i g) og dets molarmasse M (i g/mol) ved

Denne ligning er det centrale princip i støkiometri; hvis to af disse størrelser kendes, kan den sidste udregnes ved simpel division og multiplikation. Derudover kan stofmængden beregnes for en opløsning ud fra koncentrationen c (angivet i mol/L) og volumen V (angivet i liter L):

Se også 
 mol (enhed)
 støkiometri

Referencer
Ideogram

Et ideogram (gr. ιδεα idea "idé" og γραφω grapho "gramma", "skrive") er et skrifttegn som står for et ord eller et begreb i stedet for en sproglig lyd eller stavelse, fx , som er synonym med glad. Andre eksempler på ideogrammer er fx asiatiske skriftsprog som japansk eller koreansk eller tegnet π, % og @. Også nogle ældre tegnsæt, som hieroglyffer, anvender ideogram.

Se også 

 Bogstav
 Piktogram

Skriftsystemer
Atommasseenhed

Atommasseenheden bruges til at angive massen af partikler af atomar størrelse. Symbolet for atommasseenheden er u, jævnfør fransk unité og engelsk unit. Masseenheden dalton er den samme, 1 Da = 1 u = 1 AMU. Dalton er en kemisk masseenhed opkaldt efter John Dalton (1766-1844), der udviklede atomteorien for stof.

Definition 
Én atommasseenhed (1 u) er defineret som 1/12 af massen af ét (ubundet, grundtilstands-) atom af isotopen carbon-12.

Omregning 
Da kilogrammet er defineret på en af atommasseenheden uafhængig måde, er omregningsforholdet mellem de to enheder noget der må bestemmes eksperimentelt. Den p.t. bedste værdi er

 1 u = 1,660539040(20)×10–27 kg 
En proton har en masse på ca. 1 u, og det har en neutron også, men en elektron har en masse på cirka 1/1836 u.

Det antal atommasseenheder, der går på ét gram, kaldes Avogadros tal. Da udgangspunktet er  isotopen carbon-12 der har en molvægt på 12 gram og 1/12 heraf er 1 gram.

Gamle atommasseenhed
Den gamle forældede atommasseenhed benævnes amu.

Kilder/referencer 

Masseenheder
Kemi
Dalton

Dalton henviser til forskellige artikler indeholdende ordet:

Personnavne 
 Hugh Dalton, engelsk politiker og minister.
 John Dalton (videnskabsmand) (1766–1844), engelsk fysiker og kemiker.
 John Dalton (musiker) (født 1943), britisk bassist
 Dalton-brødrene – en amerikansk forbryderbande.

Fiktion 
 Dalton-brødrene (Lucky Luke) – en tegneserie-forbryderbande, inspireret af den rigtige bande.
 Dalton Brødrene (film) – animationsfilm baseret på Dalton-brødrede fra Lucky Luke.

Stednavne

Storbritannien 
 Dalton, Dumfries og Galloway, Skotland
 Dalton, Lancashire, England
 Dalton, Hexham, Northumberland, England
 Dalton, Huddersfield, West Yorkshire, England
 Dalton, Ponteland, Northumberland, England
 Dalton, Sowerby, North Yorkshire, England
 Dalton, Richmond, North Yorkshire, England
 Dalton, South Yorkshire, England
 Dalton in Furness, Cumbria, England

Andet 
 Dalton (kemisk enhed) – kemisk enhed opkaldt efter John Dalton.
 Dalton (band) – et band bestående af Allan Olsen, Lars Lilholt og Johnny Madsen. De har bl.a. spillet på visefestivalen.
 Dalton (album) – album af bandet Dalton
 Dalton (månekrater) – et nedslagskrater på Månen
Thorvald Aagaard

Thorvald Aagaard (8. juni 1877 på Rolfstedgaard, Rolsted – 22. marts 1937 i Ringe) var en dansk komponist, organist og højskolelærer.

Han skrev bl.a. melodierne til "Spurven sidder stum bag kvist" og "Jeg ser de bøgelyse øer". Han, Carl Nielsen, Oluf Ring og Thomas Laub regnes for fornyerne af den danske folkelige sang.

Til minde om Aagaard etablerede Ryslinge Valgmenighed, hvor Aagaard i en årrække var organist, i 2005 Th. Aagaards Plads med en skulptur udført af Søren West. I 2009 udgav organist og komponist Povl Chr. Balslev bogen Th. Aagaard - komponist og musikformidler i den folkelige sangs tjeneste på forlaget Odense bys museer.

Se også 
Nogle af Aagaards sange på Wikisource

Eksterne henvisninger 
 

Komponister fra Danmark
Kirkemusikkomponister
Organister fra Danmark
Folkehøjskolelærere fra Danmark
Personer med enkeltværker i Kulturkanonen
Personer i Kraks Blå Bog (afdøde)
Avogadros konstant

Avogadros konstant eller Avogadros tal () er en fysisk konstant, der angiver antallet af atomer eller molekyler i et mol af et stof. Et mol er en værdi der er blivet brugt i det internationale enhedssystem eller Si-systemet. Konstanten har per definition værdien

Konstanten er forholdet mellem masseenheden gram og atommasseenheden u, altså det antal molekyler, der kræves for at opnå massen af en formelenhed (1 mol) af et stof. 

Konstanten er opkaldt efter den italienske kemiker Amedeo Avogadro (1776–1856).

Noter 

Kemi
Fysiske konstanter
Proctorværdi

Proctorværdien er et udtryk for, hvor meget et materiale kan komprimeres ved en given fugtighed. Den beregnes ved en standardtest på følgende vilkår:
 
 en 4,5 kg jordprøve med et 5 % vandindhold 
 en faldhammer på 2,5 kg, der udløses 25 gange fra 30 cm højde
 massetætheden beregnes ved vejning efter komprimering
 forsøget gentages med stigende vandindhold
 de indsamlede tal for massetæthed plottes ud som en ’’proctorkurve’’ 

Kurven viser den maksimale massetæthed, som jorden kan komprimeres til ved en standard indstampning. Kurven viser også, hvad der er det mest gunstige vandindhold i jorden, når den skal komprimeres maksimalt. 

Hvis jorden er mere tør eller mere fugtig bliver komprimeringen mere besværlig. En smule vand ”smører” jordpartiklerne, så det bliver lettere at presse dem ind mellem hinanden, men for meget vand opfanger belastningen med en fjedervirkning, som vil forsvinde, når jorden bliver tør. Det vil i sin tur medføre uønskede sætninger i jorden.

En proctorværdi på 100% udtrykker, at materialet er komprimeret til samme den maksimale tæthed angivet af proctorkurven. Som regel stilles der krav om en mindre tæthed efter komprimering, f.eks. proctorværdi = 93%.

Materialevidenskab
Gaskonstant

Gaskonstanten (også kaldet idealgaskonstanten og ofte betegnet med symbolet ) er proportionalitetskonstanten i idealgasligningen. Den kan opfattes som en molar udgave af Boltzmanns konstant, idet gaskonstanten er produktet af Avogadros tal  og Boltzmanns konstant .

Referencer 

Termodynamik
Fysiske konstanter
GeForce 6

GeForce 6-serien er NVIDIAs sjette genration af GeForce Graphics Processing Unit. GeForce 6-familien blev lanceret den 14. april 2004 og præsenterede hermed PureVideo, SLI teknologi og Shader Model 3.0-support. GeForce 6 serien var første serie fra nVidia der understøttede PCI-Express. Senere kom GeForce FX 5xxx seriens største modeller også til at understøtte PCI-Express. GeForce 6 serien understøtter stadig AGP og PCI-E kortene er faktisk også bare bridged udgaver af AGP versionerne, så ægte PCI-Express understøttelse findes altså ikke i denne serie endnu.

GeForce 6200
nVidia GeForce 6200 er nVidias mindste model i GeForce 6 grafikkort-serien.  PCI udgaver af 6200 kortet er også til at finde rundt omkring.

Grafikkort
Assisi-Kredsen

Assisi-Kredsen er en økumenisk (fælleskirkelig) forening af mennesker i Danmark, som er interesseret i Frans af Assisi og den inspiration, som han kan give til at være kristen i nutiden.

Kredsen fremmer dette ved at holde en række møder og ved at arrangere rejser flere gange årligt til Assisi.

Ekstern henvisning 
 Assisi-Kredsens hjemmeside

Franciskansk
Økumeni i Danmark
Danske kirkelige foreninger
Nitrogenoxid

Nitrogenoxid kan forstås på to måder:
 Nitrogenmonoxid – stoffet med den kemiske formel NO
 Nitrogenoxider – fællesbetegnelsen for alle forbindelser mellem nitrogen (N) og oxygen (O), indimellem kaldet NOX
Barbareskstaterne

Barbareskstaterne, Barbareskkysten eller Berberkysten var i tidlig moderne tid den del af Nordafrikas middelhavskyst, som var hjem for barbareskpiraterne.

Selv om Barbareskkysten havde navn efter berberne, var det først med almohaderne at området blev samlet. Barbareskpiraterne (som stod under de stedlige herskeres beskyttelse, og derfor vel må regnes som kapere) var berygtede i Europa på grund af deres togter i Middelhavet og store dele af Atlanterhavet op til Island, blandt andet fordi deres fanger blev solgt på slavemarkeder på Barbareskkysten. 

Fra det 17. århundrede prøvede de europæiske handelsmagter at bekæmpe kaperne med straffeekspeditioner, og den nederlandske søfarer Michiel Adriaenszoon de Ruyter var blandt andet kendt som kaperjæger. I løbet af det 18. århundrede blev barbareskpiraterne udryddet ved at mange af deres baser blev ødelagt af europæiske straffeekspeditioner (Danmark afsendte således i 1770 "Den Algierske Ekspedition").

Barbareskstaterne indgik aftaler med de søfarende nationer om betaling af tribut for at få piraterne til at lade trafikken være i fred. Sverige betalte således tribut til Marokko frem til 1845, mens Frankrigs erobring af Algeriet i 1830 gjorde en ende på betalingerne dér. Da Danmark i 1814 overdrog Norge til Sverige, og Norge fik sit eget flag, gav dette flag ingen beskyttelse mod piraterne, fordi Norge ingen aftale havde. Derfor måtte norske søfolk frem til 1838 benytte det svenske flag, når de skulle syd for Kap Finisterre.

Se også 
 Maghreb
 Berber
 Rifkabyler
 Søslaget ved Tripoli

Kilder 

Afrikas historie
Nordafrika
Fiskerhuset

Fiskerhuset var navnet på to huse i København, der begge i 1700-tallet fungerede som traktørsteder.

Det ene lå udenfor Østerport i København og kaldtes også Stadens Fiskerhus (). Det lå ved den nuværende Classensgade. Christen Andersen Bay ejede huset i 1722, men Frederik Rostgaard fik fæste på huset 14. maj 1723 og afstod det 1727 til Johannes Vilhelm Smith.

Det beskrives i 1722 som bestående af 19 fag og opført af bindingsværk. Mod øst var der en stue med anstrøgne brædder på væggene og vindovn, to køkkener med murstensgulv, et spisekammer, to stuer betrukne med spånmåtter og udstyret med bilæggerovn og et lille kammer med bare vægge. I den øvrige del af huset var der staldrum med plads til 13 heste. Den tilhørende have får følgende ord med på vejen:

En stor Have, hvorudi findes et Lysthus af savskaarne Stakitter med et nagelfast Bord og tvende Bænke, saa og i samme Have er 5 Fiskedamme med deres Afløbsrender, den ene næsten sammengroet, og tvende Stigborde, et gammelt Hyttefad. I samme Have findes 218 Frugttræer af adskillige Slags saa og en Del Ribs- og Stikkelsbærtorne.

Da det i 1725 blev udbudt til leje sammen med et indgrøftet vænge, der lå ned mod nuværende Strandboulevarden. Liebhavere blev bedt om at se nærmere på det "og skønne paa den Velsignelse af Byg og Havre, som Vænget, og de mange Skønne Frugtræer, som Haven er velsignet med."

I 1730 kaldtes det "gamle fiskerhus", da Smith søgte at leje det ud. Han beskrev det som "bekvemt baade for et Herskab at lustere paa om Sommeren, saasom dertil findes tvende Staldrum og et anseligt Gaardsrum, saa og til et Værtshus, saasom deri findes skønne apterede Værelser med sine behørige Kakkelovne."

Længere ind mod byen, tæt ved de kongelige fiskedamme, lå Kongens Fiskerhus (). Det blev vistnok bygget på Christian 5.s tid, og 1679 fik kongens jæger, Johan Dantzer, fribolig i huset og bevilling til at udskænke øl og vin og holde en skydebane. Huset skulle efter sigende 1728 have tilhørt Andreas Høyer. Det beboedes da af kokken og traktøren Christian Hansen, som i aviserne tilbød fisk, vildt, traktement og anden opvartning. Det beskrives som et 20 fags hus af egetømmer med mange bekvemme værelser og fem jernkakkelovne. Dertil kom et 12 fags staldrum af fyrretømmer og en have med to fiskedamme og mange frugttræer.

Eksterne henvisninger
Kjøbenhavn  af Carl Bruun, København 1890
Kjøbenhavn i Aarene 1660-1699  af Oluf Nielsen, København 1889
Kjøbenhavn paa Holbergs Tid  af Oluf Nielsen, København 1884
Kjøbenhavn under Kong Frederik den Fjerde (1699-1730)  af Oluf Nielsen, København 1892

Bygninger, konstruktioner og anlæg i Københavns Kommune
Østerbro
Dejen af Algier

Dejen af Algier (fra tyrkisk) var overhovedet i staten Algier i tidsrummet 1600–1830. Oprindelig var dej (eller dei), der på tyrkisk betyder "morbror", en tiltale, som de menige janitsharer i Konstantinopel anvendte til deres chef, og det samme var tilfældet med janitsharkorpset i Algier. I begyndelsen delte janitsharchefen her magten med en af sultanen udsendt pasha, men da Porten fra 1710 ophørte at sende en pasha, regerede deien alene. Deien valgtes af janitsharerne, hvilket foranledigede stadig nye uroligheder, og de fleste af dem, der beklædte denne post, kom til at lide en voldelig død. Ved deiens udnævnelse, der foregik med visse ceremonier, måtte han aflægge ed på, at korpset, der havde valgt ham, ville få sine lønninger regelmæssig udbetalte.

Regenters titler
Fusion (rollespil)

Fusion er et dansk rollespilsystem, der foregår i Danmark anno ca. 2012, i en storby præget af privatisering, åbne grænser, okkultisme, social nød og kriminalitet.

Fusion er skrevet af Malik Hyltoft og Palle Schmidt. Grundbogen blev udgivet i 2000 på forlaget Høst & Søn.

Bøger 
Der er udgivet tre bøger til Fusion over årene.

Grundbogen indeholder bl.a. regler, en beskrivelse af den nær-fremtids-verden, Fusion udspiller sig i, seks scenarier, plotideer, m.m. Den er skrevet af Malik Hyltoft og Palle Schmidt

I en God Sags Tjeneste er en rollespilkampagne bestående af syv sammenhængende scenarier. Spillernes indgangsvinkel er et større medicinalfirma, der hyrer detektiver til at efterforske sager om industrispionage. Historien udvikler sig med indblanden fra ekstremistiske miljøorganisationer og terroristgrupper. Bogen er skrevet af Malik Hyltoft og Palle Schmidt.

Som Landet Ligger er en scenarie-antologi med bidrag fra en række danske rollespilforfattere samt en sourcebook om provinsen og det mørke Jylland. Bogen indeholder scenarier skrevet af Ask Agger, Lars Andresen, Sanne Harder, Peter Dyring-Olsen, Per Fischer, Max Møller, Palle Schmidt og Lars Vilhelmsen.

Litteratur 
 Malik Hyltoft og Palle Schmidt; Grundbogen (2000) Høst & Søn. 
 Malik Hyltoft og Palle Schmidt; I en God Sags Tjeneste (2001) Høst & Søn. 
 Ask Agger, Lars Andresen, Sanne Harder, Peter Dyring-Olsen, Per Fischer, Max Møller, Palle Schmidt og Lars Vilhelmsen; Som Landet Ligger (2002) The Outfit.

Eksterne henvisninger 
 Fusions officielle website 
 Liste over Fusion-scenarier skrevet til danske rollespilkongresser 
 Liste over alle mulige scenarier, bl.a. Fanden paa væggen 

Danske rollespil
Viking-Con

Viking-Con er en årligt tilbagevendende spilbegivenhed i København for bl.a. rollespil, brætspil, figurspil og samlekortspil. 

Viking-Con er Danmarks ældste spilkongres, og har været afholdt hvert år i weekenden i uge 41 siden 1982, hvor den første Viking-Con (Under navnet 1. Copenhagen Gamecon) fandt sted. Siden 1989 har kongressen primært været hjemhørende på Tårnby Gymnasium.

Viking-Con er en non-profit organisation og er arrangeret af en frivillig arrangørgruppe, med hjælp fra op mod 150 frivillige hjælpere hvert år.

Viking-Con i tal 
Hvert år programlægges ca. 45 strategispilsturneringer, i alt med ca. 1100 turneringspladser.
Ligeledes skrives der årligt 10-12 nye rollespilsscenarier, som giver ca. 350 spillerpladser. Her til kommer en række re-runs af scenarier fra tidligere Viking-Con og andre spilkongresser.

Besøgstal 
 Viking-Con 32 (2013): 895 besøgende.
 Viking-Con 33 (2014): 779 besøgende.
Viking-Con 34 (2015): 834 besøgende.
Viking-Con 35 (2016): 704 besøgende.
Viking-Con 36 (2017): 833 besøgende.
Viking-Con 37 (2018): 843 besøgende.
Viking-Con 38 (2019): 863 besøgende.

Æresgæster 

Viking-Con har enkelte år haft æresgæster fra rollespilsudgivelses-branchen. 

 2003 : Robin D. Laws 
 2004 : Monte Cook 
 2007 : Jason Morningstar

Eksterne henvisninger 
 Viking-Cons hjemmeside
 Alexandrias oversigt over Viking-Con gennem tiden

Rollespil
Brætspil
Kortspil
Hobby
Etableret i 1982
Brevadel

Brevadel er adel, som hidrører fra et adelspatent, givet af en monark eller anden fons honorum. Brevadelen indførtes i Danmark i 1671, hvor den enevældige konge, Christian 5., ved en forordning gav mulighed for oprettelse af grevskaber og baronier.

Den oprindelige modsætning til brevadel er uradel – adel, som "altid" har været adel.

Senere er sværdadel og embedsadel kommet til – folk, som er adelige i kraft af deres militære eller civile stilling.

Etableret i 1671
Adel